Tere hommikust, austatud Riigikogu! Tähelepanu! Alustame Riigikogu täiskogu I istungjärgu teise töönädala teisipäevast istungit. Lugupeetud kolleegid, kas te soovite anda üle eelnõusid või arupärimisi? Soovi ei ole. Läheme teadete juurde. Olge tähelepanelikud, neid on päris palju. Täna pärast täiskogu istungi lõppu toimuvad siin istungisaalis järgmiste parlamendirühmade asutamiskoosolekud: Eesti-Itaalia, kokkukutsuja on Laine Randjärv; Eesti-Austria, kokkukutsuja on Laine Randjärv; Eesti-Mongoolia, kokkukutsuja on Hannes Hanso. Samuti toimuvad järgmiste toetusrühmade asutamiskoosolekud: transiidi ja logistika toetusrühm, kokkukutsuja on Deniss Boroditš; Paljassaare kultuurilaidude toetusrühm, kokkukutsuja on Märt Sults; Kodukandi toetusrühm, kokkukutsuja on Tanel Talve; Haapsalu raudtee toetusrühm, kokkukutsuja on Lauri Luik; huvialakoolide toetusrühm, kokkukutsuja on Laine Randjärv; toetusrühm "Eesti Vabariik 100", kokkukutsuja on Krista Aru. Rohkem teateid ei ole. Head kolleegid, teeme palun kohaloleku kontrolli! Hetkel on kohal 99 Riigikogu liiget, puudub 2. Kuna tänases päevakorras meil midagi kirjas ei ole, siis toimub edasine töö täna kuluaarides. Aitäh, kolleegid! Istungi lõpp kell 10.03.